અપકમિંગ હૉરર-કૉમેડી ફિલ્મ ‘સ્ત્રી’નાં નિર્દેશક અમર કૌશિકે આ ફિલ્મની શૂટિંગનાં એક્સપીરિયન્સને શેર કરતા રૂવાંટા ઊભા કરી દે તેવો એક કિસ્સો કહ્યો હતો. નિર્દેશક અમર કૌશિકનું કહેવું છે કે શૂટિંગ દરમિયાન શ્રદ્ધા કપૂર અને રાજકુમાર રાવે ઘણા અજીબ અનુભવોનો સામનો કરવો પડ્યો હતો. રાતનાં શૂટિંગ દરમિયાન મધ્યપ્રદેશનાં એક નાનકડા કસ્બા ચંદેરીમાં શૂટિંગ દરમિયાન ત્યાંનાં સ્થાનિક લોકોએ ટીમને ચેતવી હતી કે તેઓ રાતનાં આ રસ્તા પર શૂટિંગ ના કરે, પરંતુ ટીમે તેમનું સાંભળ્યું નહી અને રાતમાં શૂટિંગ ચાલુ રાખી.